Wata Uwa ta halaka dan cikinta bayan ta hankada shi a cikin rijiya ▷ Legit.ng
Wata Uwa ta halaka dan cikinta bayan ta hankada shi a cikin rijiya
11 days ago 1483 views by Muhammad Auwal
Rundunar Yansandan jahar Osun ta sanar da kama wata mata mai suna Rukayat Abulraheem mai shekaru 33 a garin Osogbo, babban birnin jahar Osun biyo baya zarginta da ake yi da halaka dan cikinta.
Jaridar Daily Trust ta ruwaito har yanzu babu tabbataccen hujja da uwar ta bayar na aikata ma dan da ta haifa wannan aika aika, amma Yansanda sun bayyana matar ta kashe Abdulganiyu ne a ranar 17 ga watan Nuwamba ta hanyar hankada shi cikin rijiya.
Amma ba tare da bata lokaci ba, Dansanda mai shigar da kara, Wale Fatoba ya nuna bacin ransa game da maganan da lauyan ya yi, inda ya bayyana ma kotu cewa sai da suka gudanar da cikakken bincike a kan Rukayat kafin ma su gurfanar da ita.
Bayan sauraron dukkanin bangarorin biyu, dai Alkalin kotun, mai sharia Olusegun Ayilara ta bada umarnin cigaba da garkame Rukayat a hannun Yansanda zuwa ranar 4 ga watan Disamba da za’a fara shari’ar ganga ganga.
Yansanda sun ce mahaifiyar jaririyar ta bar jaririyar ne a hannun kulawar babarta, inda ta shiga bandaki domin ta yi wanka, amma koda ta dawo, sai dai kawai ta tarar da gawar diyar kwance ba rai.
Osun State News TodayNigeria Police Latest NewsHausa NewsKisa